ফের অটোর দৌরাত্ম্য। গত রবিরার, রাস্তা পার হওয়ার সময় অল্পের জন্য বেপরোয়া অটো থেকে রক্ষা পান অন্তঃসত্ত্বা দীপালি পাত্র ও তাঁর আট বছরের মেয়ে অঞ্জলি। প্রতিবাদ করায় মারধর করা হয়  মহিলার স্বামীকে।যদিও , সব অভিযোগ অস্বীকার করছে অটো ইউনিয়ন।
 ওয়েব ডেস্ক: ফের অটোর দৌরাত্ম্য। গত রবিরার, রাস্তা পার হওয়ার সময় অল্পের জন্য বেপরোয়া অটো থেকে রক্ষা পান অন্তঃসত্ত্বা দীপালি পাত্র ও তাঁর আট বছরের মেয়ে অঞ্জলি। প্রতিবাদ করায় মারধর করা হয়  মহিলার স্বামীকে।যদিও , সব অভিযোগ অস্বীকার করছে অটো ইউনিয়ন। 
গড়িয়ার গঙ্গাজোয়ারা। আট বছরের মেয়েকে নিয়ে রাস্তা পার হচ্ছিলেন অন্তঃস্বত্ত্বা দীপালি পাত্র। আচমকাই প্রায় তাকে ধাক্কা মারে একটি অটো। রুখে দাঁড়ান তাঁর স্বামী। কথা কাটাকাটি শুরু হতেই, বলরামবাবুর ওপর চড়াও হয় ওই অটো চালক। অভিযোগ বেধড়ক মারধর করা হয় তাকে। রেহাই পাননি দীপালিও। পরেরদিনই ইউনিয়ন অফিসে গিয়ে অভিযুক্ত দুই চালক সঞ্জু হালদার ও মিলন নস্করের বিরুদ্ধে অভিযোগ দায়ের করেন দীপালির স্বামী। কিন্তু, হিতে বিপরীত হয়। উল্টে দোষারোপ করে তাদের বের করে দেওয়া হয়। উপায়ন্তর না দেখে সোনারপুর থানায় দুই অটো চালকের বিরুদ্ধে অভিযোগ জানান আক্রান্ত দম্পতি। দীপালির অভিযোগ মানতে নারাজ অটো ইউনিয়ন। তাদের যুক্তি, কোনও মারধরের ঘটনাই ঘটেনি। ঘটনার তদন্ত শুরু করেছে সোনারপুর থানার পুলিস।